**Mehuta ya Ditrasete**

Ka kakaretšo go na le ditsela tše mmalwa tša ka fao Ditrasete ka Afrika Borwa di ka hlophiwago ka gona. Se se akaretša dihlopho tše di latelago:

* “Trasete ya mong”, mothei goba molefedi o fetišetša bong bja dithoto goba ntlo go motshepiwa/batshepiwa ba (di)trasete (ka go tshephana), gore e hlokomelwe go hola baholegi ba Trasete.
* “Trasete ya *bohlokomedi*”, mothei goba molefedi o fetišetša bong bja dithoto goba ntlo go baholegi ba Trasete, eupša taolo ya dithoto goba ntlo, e fiwa motshepiwa/batshepiwa.
* “Trasete ya ge motho a sa phela” - *inter vivos* e diretšwe ge motho a sa dutše a phela ka mokgwa wa tumelelano (kontraka) magareng ga mothei le motshephiwa go hola baholegi.
* “Trasete ya wili/testamente” e dirilwe go ya ka Wili ya Mafelelo le Testamente ya motho gape e thoma go šoma morago ga ge motho yoo a hlokofetše.
* “Trasete ya peeletšo” – Ditrasete tšeo letseno, dipoelo tša matlotlo goba dithoto di beeleditšwego go baholegi go ya ka didirišwa tša Trasete.
* “Trasete ya boikgethelo” – Trasete yeo motshephiwa/batshephiwa go ya ka sedirišwa sa Trasete, ba nago le tokelo ya go beeletša letseno, dipoelo tša matlotlo, dithoto goba palo e itšeng yeo e šetšego ka go Trasete yeo, go baholegi ba yona.
* “Trasete ya go kopanywa” – bontši bja Ditrasete tša ka Afrika Borwa di tlo ba le ditokelo tša dipeeletšo le tša go beelwa go ya ka mabaka ao a beetšwego go sedirišwa sa Trasete. Ka mantšu a mangwe, kopanyo ya Trasete ya peeletšo le Trasete ya boikgethelo tšeo di hlalošitšwego ka godimo.
* Ditrasete tša kgopelo e itšeng – Ditrasete di ka hlophiwa bjale ka mohuta wa Trasete yeo e theilwego go kgopelo ya trasete.
	+ Ditrasete tša Kgwebišano (Kgwebo)
	+ Ditrasete tša tšhireletšo ya thoto
	+ Ditrasete tša bahloki
	+ Ditrasete tša tsošološo ya naga
	+ Ditrasete tša morero tšhušumetšo ya dikabelo
	+ Ditrasete tša BEE
	+ Ditrasete tša morero wa kgoboketšo ya dipeeletšo (CIS); goba
	+ Ditrasete tše di kgethegilego:
		- * Bakeng sa morero wa motšhelo go lemogwa mehuta yeo e latelago ya Ditrasete tše di kgethegilego:
			* Mohuta wa A wa Trasete e Kgethegileg – Trasete yeo e diretšwego go hola motho/batho bao ba “sa itekanelago mmeleng”, bjale ka ge e hlalositšwe go karolo 6B(1).
			* Mohuta wa B wa Trasete e Kgethegilego – Trasete yeo e diretšwego go hola motho/batho bao e lego maloko a motho yo a hlokofetšego gape ba sa phela ka letšatšikgwedi la lehu la mohu yoo (go akaretša bao ba imilwego eupša ba sa tšhwa ba belegwa), gomme moholegi yo monnyane a le ka fase ga mengwaga ye 18 ka letšatši la mafelelo la ngwaga wa tekolo

**Maele a Bohlokwa:**Mekgwa ya go fapana ya go hlaloša Ditrasete goba mehuta ya Ditrasete ga e fetane. Mohlala, trasete ya ge motho a sa phela (*Inter vivos*) e ka ba go bobedi bja Mohuta wa A wa Trasete e kgethegilego le trasete ya ge motho a sa phela (*Inter V*ivos); gomme Trasete ya Testamente e ka ba go bobedi bja Mohuta wa B wa Trasete e Kgethegilego le Trasete ya Testamente. Le ge go le bjale, go ya ka ponego ya motšhelo, Ditrasete tše di Kgethegileo tša go dumelelwa (gape tša go khwalifaya) di tšheledišwa go fapana le tšeo di tlwaelegilego tša trasete ya ge motho a sa phela (*Inter Vivos*) le Ditrasete tša Testamente, gape go eletšwa gore Ditrasete tše di kgethegilego tša maleba tša go dumelelwa (gape tša go khwalifaya) di swanetše go ribollwa bjale ka Mohuta wa Trasete ge go tlatšwa pušetšo ya motšhelo. Ditrasete ka moka di swanetše go ngwadišwa le SARS.

Motshephiwa ke moemedi wa molefela motšhelo wa Trasete.

Na letseno la Trasete le tšhelelwa bjang?

Letseno la Trasete go ya ka maemo le ka tšheledišwa matsogong a batho bao ba latelago:

* [Moneedi (“Molefi”)](https://www.sars.gov.za/glossary/)
* Moholegi goba
* Trasete.

Moo Trasete e tšheledišitšwego, e tšhelelwa ka tekanyo ya 45%. Ditrasete tše di Kgethegilego di tšhelelwa go ya ka sekala sa go thelela go tloga ka 18% go ya go 45% (go swana le motho wa tlhago).

**Maele a Bohlokwa:**Ditrasete ga di khwalifaye bakeng sa diphokoletšo tšeo di laeditšwego go Karolo 6 ya Molao wa Motšhelo wa Letseno.

**Maele a Bohlokwa:**Go kgona go hwetša dikholego tšeo di amegago tša Mohuta wa A wa Trasete e kgethegilego (mohlala, kimollo go tšwa go Motšhelo wa Poelo ya Matlotlo ka fase ga mabaka a itšeng), batshephegi ba swanetše go dira kgopelo go lekala la SARS go dira hlopho. Gopola go dira peakanyo ya kopano.